Številka: 013-22/2021/17

Datum: 24. 6. 2024

# Zadeva: Zapisnik 9. seje sveta za promocijo kmetijskih in živilskih proizvodov

**Datum seje: 20. 6. 2024**

Kraj sestanka: MKGP, Dunajska 22, Ljubljana

Prisotni člani sveta: Roman Žveglič (KGZS), mag. Anita Jakuš (GZS - ZKŽP), Ana Le Marechal Kolar (MKGP), Jožica Župec (MKGP), Danilo Potokar (KGZS).

Odstotni: dr. Tatjana Zagorc (GZS – ZKŽP), Alenka Marjetič Žnider (ZZS), Toni Balažič (GZS - ZKŽP),

Prisotni ostali iz MKGP: Štefi Videčnik, Tomaž Džuban, Peter Boršič, Klavdija Leskovar, Adrijana Bezeljak,

Ostali prisotni: Jure Novak, Boštjan Napotnik in Robert Križanič vsi iz podjetja Futura DDB, ter Gašper Puhan iz podjetja Vivi d.o.o.

Dnevni red seje:

1. Sprejem dnevnega reda 9. seje sveta
2. Pregled sklepov 8. seje
3. Predstavitev nove kreativne strategije in kreativnih rešitev ter orodij za nadaljnje kampanje meso in mleko
4. Predstavitev projekta Teden restavracij
5. Predlogi menjav članov sektorskih odborov
6. Razno

AD1 Sprejem dnevnega reda 9. seje sveta

Svet je potrdil dnevni red 9. seje.

AD2 Pregled sklepov 8. seje

Svet je pregledal sklepe 8. seje. Vsi sklepi so bili realizirani.

AD3 Predstavitev nove kreativne strategije in kreativnih rešitev ter orodij za nadaljnje kampanje meso in mleko

Predstavniki izbranega izvajalca iz predmetnega javnega naročila Futura DDB so članom sveta za promocijo podrobno predstavili novo kreativno idejo in prenovljeno komunikacijsko strategijo, s katero premikamo fokus od pridelovalcev in predelovalcev k potrošnikom. Gre za nov prenovljen pristop, s ciljem prepričati uporabnika, da posega po lokalnih proizvodih in proizvodih iz sheme kakovosti »izbrana kakovost« s poudarkom na konkretnih koristih za potrošnika. Torej kampanja odgovarja na vprašanje: Kaj je tu dobrega zame in za mojo družino? Spreminjamo ton in slog komuniciranja, od bolj rustikalnega k bolj živahnemu, energičnemu, svetlemu. Predstavniki iz Future so obrazložili nov slogan in celotno kreativno strategijo, ki jo bodo naslednje kampanje prinašale. Podrobno so predstavili vizuale komunikacijskih orodij za vse promocijske kanale (TV, radio, digitalno oglaševanje, zunanje oglaševanje, tisk), ki so jih pripravili za promocijo sektorjev mleko in meso v promociji sheme kakovosti »izbrana kakovost«. V tej točki je bilo s strani ministrstva razloženo, da so bili vsi promocijski materiali, ki so bili pripravljeni tekom omenjenega javnega naročila, usklajeni tako s sektorjem meso in sektorjem mleko (ki so večinski plačniki javnega naročila) kot tudi Ministrstvom za kmetijstvo. Obrazloženo je še bilo, da bodo novo nastali materiali v medijih prvič videni jeseni letos.

AD4 Predstavitev projekta Teden restavracij

Predstavnik izvajalca iz podjetja Vivi d.o.o. gospod Gašper Puhan je svetu za promocijo podrobno predstavil izvedene promocijske aktivnosti, v okviru projekta Teden restavracij - jesen 2023 in pomlad 2024 ter dosežene rezultate. Projekt je potekal v sodelovanju s sektorjem meso, ki je tudi večinski plačnik projekta (60%) in MKGP in je bil namenjen promociji mesa »izbrana kakovost – Slovenija« tako za gostince v HORECA sektorju kot za goste lokalov oziroma koristnike HORECA storitev. Promocija sheme »izbrana kakovost« je potekala pod sloganom »Vprašajte za meso »izbrana kakovost – Slovenija««. S strani ministrstva je bilo povedano, da se s projektom želi vzpodbuditi predvsem povpraševanje gostincev po lokalnem mesu, ki pomeni trajnost in družbeno odgovornost. Prav tako pa izbira mesa z označbo »izbrana kakovost« pomeni visoko, preverjeno kakovost lokalnega mesa, ki mora biti za gostince konkurenčna prednost. Gospod Puhan pa je poudaril, da je shema »izbrana kakovost« naredila s projektom »Teden restavracij« v gostinskem sektorju velik preboj in spodbudila vse vključene v še večje zavedanje kako je pomembna je družbena odgovornost vseh.

Nadalje je gospod Puhan predstavil tudi izvedbo promocijskih aktivnosti, namenjenih shemi »izbrana kakovost« v sektorju mleka in mesa v okviru novega projekta »Teden restavracij na ulici«, ki je bila izvedena prvič v tej obliki in je potekala 1.6.2024 na Glavnem trgu v Celju. Tudi ta projekt je bil, s strani javnosti, izredno dobro sprejet, kar se je odrazilo kot izredno velik obisk.

AD5 Predlogi menjav članov sektorskih odborov

Svet za promocijo je obravnaval predloge menjav članov sektorskega odbora za grozdje in vino, katere so na podlagi določil zakona o promociji predlagale pristojne institucije. Tako je svet potrdil naslednje predloge in sklenil:

- na predlog ZZS se imenuje Jure Grubar namesto Marjana Colje,

- na predlog KGZS se imenuje Janez Pirc namesto Vojmirja Bizjaka,

- na predlog VDS se imenujeta Marjan Colja in Tine Kek namesto Ožbeja Peterleta in Vinka Mandla.

Nadalje je svet obravnaval predlog ZDVVS, da se poveča članstvo ZDVVS v sektorskem odboru za grozdje in vino iz enega na dva člana in da se tako dodatno imenuje Aleks Simčič. Ta predlog razširitve članstva iz enega na dva svet ni potrdil. Soglasno je bil sprejet sklep, da se imenuje poleg dosedanjega člana ZDVVS nadomestni člani Aleks Simčič, s tem ZDVVS ohrani v sektorskem odboru za grozdje in vino en glas.

**Sklepi:**

1. Svet je potrdil predlagani dnevi red 9. seje.
2. Svet je pregledal sklepe 8. seje. Vsi sklepi so bili realizirani.
3. Svet se je podrobno seznanil z novo kreativno strategijo in kreativnimi rešitvami ter promocijskimi orodji za nadaljnje promocijske kampanje mesa in mleka – od jeseni 2024 dalje.
4. Svet se je seznanil s podrobnimi dosedanjimi aktivnostmi in rezultati izvedbe promocije v projektu »Teden restavracij«.
5. Svet se je seznanil s predlogi menjav članov sektorskega odbora za grozdje in vino in sprejel naslednji sklep o imenovanju članov sektorskega odbora za grozdje in vino: na predlog ZZS se imenuje Jure Grubar namesto Marjana Colje, na predlog KGZS se imenuje Janez Pirc namesto Vojmirja Bizjaka, na predlog VDS se imenujeta Marjan Colja in Tine Kek namesto Ožbeja Peterleta in Vinka Mandla.
6. Predlog ZDVVS, da se poveča število članov ZDVVS v sektorskem odboru za grozdje in vino iz enega na dva člana, svet ni odobril, se je pa strinjal, da se poleg dosedanjega člana imenuje še nadomestni član Aleks Simčič, vendar ZDVVS s tem ohranja en glas v sektorskem odboru.

Zapisala:

mag. Štefi Videčnik, sekretarka sveta

 Roman Žveglič

 predsednik sveta